31976L0372
L 102/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
СЕДМА ДИРЕКТИВА НА КОМИСИЯТА
от 1 март 1976 година
относно установяване на общностни методи за анализ за целите на официалния контрол на храните за животни
(76/372/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директивата на Съвета от 20 юли 1970 г. относно въвеждането на общностни методи за вземане на проби и анализ за целите на официалния контрол на храните за животни (1), последно изменена с Акта за присъединяване (2), и по-специално член 2 от нея,
като има предвид, че въпросната директива изисква да се извършва официалeн контрол на храните за животни, като се използват методи на Общността за взимане на проби и анализ с цел проверка на съответствието с изискванията, възникващи от законовите, подзаконовите или административните разпоредби, свързани с качеството и състава на храните за животни;
като има предвид че с Директиви 71/250/ЕИО от 15 юни 1971 г. (3), 71/393/ЕИО от 18 ноември 1971 г. (4), 72/199/ЕИО oт 27 април 1972 г. (5), 73/46/ЕИО от 5 декември 1972 г. (6), 74/203/ЕИО от 25 март 1974 г. (7) и 75/84/ЕИО от 20 декември 1974 г. (8) вече са въведени редица методи на Общността за анализ; като има предвид, че напредъкът на работата оттогава прави желателно приемането на седма група методи;
като има предвид, че мерките, предвидени в настоящата директива, са в съответствие със становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
Държавите-членки изискват анализът за официалния контрол на храните за животни по отношение на тяхното съдържание на афлатоксин В1 да се извършва в съответствие с методите, описани в приложението към настоящата директива.
Общите разпоредби, посочени в част I (Въведение) от приложението към Първа директива 71/250/ЕИО на Комисията от 15 юни 1971 г., с изключение на частта за приготвяне на пробата за анализ, се прилагат за методите, описани в приложението към настоящата директива.
Член 2
Държавите-членки въвеждат в сила законовитете, подзаконовите или административните разпоредби, необходими, за да се съобразят с настоящата директива, най-късно до 1 октомври 1976 г. Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 1 март 1976 година.